
Parlamentul  României

Camera  Deputaţilor
Comisia pentru Sănătate şi Familie
                Nr. 28/398/13 Iulie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative privind vaccinarea antigripală a categoriilor de persoane cu risc ( Plx 269/2006), respinsă de Senat în şedinţa din 5 aprilie 2006 şi  trimisă comisiei  spre examinare,  în fond,  în procedură obişnuită, cu adresa nr.Plx  269  din 10 aprilie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 269/27.04.2006, avizul Comisiei pentru buget, finanţe şi bănci nr.239/3.05.2006, avizul Consiliului Legislativ nr.1521/28.10.2005, precum şi punctul de vedere al Guvernului nr.145/13.01.2006 .

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/398/13 Iulie  2006 

R A P O R T

asupra propunerii legislative privind vaccinarea antigripală a categoriilor de persoane cu risc ( Plx 269/2006)
1. Cu adresa nr.Plx  269  din 10 aprilie 2006, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative privind vaccinarea antigripală a categoriilor de persoane cu risc  ( Plx 269/2006), respinsă de Senat în şedinţa din 5 aprilie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 269/27.04.2006, avizul Comisiei pentru buget, finanţe şi bănci nr.239/3.05.2006, avizul Consiliului Legislativ nr.1521/28.10.2005, precum şi punctul de vedere al Guvernului nr.145/13.01.2006 .
Propunerea legislativă are ca obiect de reglementare vaccinarea antigripală a categoriilor de persoane cu risc indicat de îmbolnăvire, fondurile necesare pentru procurarea cantităţii de vaccin antigripal urmând a fi asigurate din fondurile proprii ale Ministerului Sănătăţii Publice .

Comisia propune Plenului Camerei Deputaţilor spre dezbatere şi respingere propunerea legislativă, care face obiectul raportului.
2. Propunerea legislativă  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 11.07.2006 au fost prezenţi 17 deputaţi, neînregistrându-se absenţi.
Raportul comisiei a fost adoptat în unanimitate.
5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor respingerea  propunerii legislative privind vaccinarea antigripală a categoriilor de persoane cu risc ( Plx 269/2006), în baza următoarelor argumente :

· În conformitate cu recomandările Organizaţiei Mondiale a Sănătăţii, Ministerul Sănătăţii Publice , prin Direcţia de Sănătate Publică elaborează în fiecare an Planul Naţional de Supraveghere şi control al gripei şi infecţiilor respiratorii superioare pentru sezonul rece din anul respectiv.
· Ministerul Sănătăţii Publice a reactualizat şi aprobat prin Ordinul ministrului sănătăţii nr.1094/13.10.2005 Planul naţional de intervenţii în pandemia de gripă şi constituirea Comitetului naţional şi al comitetelor judeţene de intervenţie în caz de pandemie de gripă. Acest plan conţine mai multe instrumente epidemiologice conform recomandărilor Organizaţiei Mondiale a Sănătăţii.
PREŞEDINTE,

DEP.ACAD.PROF.DR.MIRCEA IFRIM

